നാട്ടിക മണപ്പുറം വയോജനക്ഷേമ സമിതി മാതൃക: മന്ത്രി കെ. രാജന് തൃപ്രയാര്: മാതാപിതാക്കള് ഉപേക്ഷിക്കപ്പെടുന്ന കാലത്ത് നാട്ടിക മണപ്പുറം വയോജനക്ഷേമ സമിതി മാതൃകയാണെന്ന് റവന്യു വകുപ്പ് മന്ത്രി കെ. രാജന്. തളിക്കുളം, നാട്ടിക, വലപ്പാട് പഞ്ചായത്തുകളിലെ കൊവിഡ് ബാധിച്ച് മരിച്ച 15 കുടുംബങ്ങളിലെ അനാഥരായവരുടെ ആശ്രിതര്ക്ക് പതിനായിരം രൂപ ധനസഹായ വിതരണവും, അമ്ബതോളം വയോജനങ്ങളെ ആദരിക്കുകയും ചെയ്ത ചടങ്ങ് ഉദ്ഘാടനം ചെയ്ത് സംസാരിക്കുകയായിരുന്നു മന്ത്രി. വയോജന ക്ഷേമസമിതിയും മണപ്പുറം ഫൗണ്ടേഷനും സംയുക്തമായാണ് ചടങ്ങ് സംഘടിപ്പിച്ചത്. പ്രേംലാല് വലപ്പാട് അദ്ധ്യക്ഷനായി. എം.എല്.എമാരായ സി.സി മുകുന്ദന്, ഇ.ടി ടൈസണ് മാസ്റ്റര്, അവണങ്ങാട്ട് കളരി അഡ്വ. എ.യു രഘുരാമന് പണിക്കര്, മണപ്പുറം ഫൗണ്ടേഷന് സി.ഇ.ഒ ജോര്ജ് ഡി. ദാസ്, ശില്പ ട്രീസ സെബാസ്റ്റ്യന്, കവി ഏങ്ങണ്ടിയൂര് ചന്ദ്രശേഖരന്, രാധാകൃഷ്ണന് ആത്മന് എന്നിവര് സംസാരിച്ചു.